Document ID: /roh_data/filtered/fineweb-2-filterrobots_roh.jsonl.gz/57439

L'Allianza dal Center di GEA a la refurma da l'AVS ed uschia a l'augment da la vegliadetgna da pensiun da las dunnas da 64 sin 65 onns. Quai han delegadas e delegads decidì oz a la radunanza digitala. Cun quest pass contribuessan las dunnas essenzialmain a la stabilisaziun da l'AVS, ha ditg il president Gerhard Pfister. Cunter quest project è vegnì prendì il referendum. Sche quel reussescha, ha il pievel – probabel il settember – il davos pled.
Parolas per il favrer
Plinavant ha l'Allianza dal center ditg cun 98 cunter 67 vuschs GEA al pachet da mesiras en favur da las medias. NA di l'Allianza dal center a la midada da taxas da bul. Domadus projects vegnan ils 13 da favrer en votaziun. A l'iniziativa per scumandar experiments cun animals ed umans sco a la lescha da scumandar reclama da tubac di l'Allianza dal Center NA.